cyanic-selkie/wikianc huggingface dataset:
আত্মীয় সভা
কার্যক্রম
সভায় প্রধান কার্যক্রম ছিল একেশ্বরবাদী হিন্দু বেদান্তবাদ ও অনুরূপ বিষয়গুলিতে আলোচনা ও বিতর্কের আয়োজন করা। এছাড়াও তারা বিভিন্ন ধর্মীয় এবং সামাজিক সমস্যা সম্পর্কে নিজেদের মধ্যে মতবিনিময় করতেন। মানিকতলায় অবস্থিত রাজা রামমোহন রায়ের বাগানবাড়িতে সাপ্তাহিক আলোচনা সভা অনুষ্ঠিত হতো। এই সমাবেশগুলির মধ্যে বেশিরভাগই অনানুষ্ঠানিক ছিল এবং এই সভাগুলোতে কেবলমাত্র কয়েকজন বাঙালি বুদ্ধিজীবী যোগ দিতেন। এটি কোন আনুষ্ঠানিক প্রতিষ্ঠান ছিল না, এর এবং কোন সদস্যপদ নিবন্ধন পদ্ধতি ছিল না। প্রতি সপ্তাহে একদিন এই সভার আয়োজন হতো। শিবপ্রসাদ মিশ্র এই সভায় বেদপাঠ করতেন এবং গোবিন্দ মালা গান গাইতেন। সভার আলোচনার বিষয়ের মধ্যে অন্যতম ছিল মূর্তি পূজার অসারতা, বর্ণ প্রথা এবং সতীদাহ প্রথা ও বহুবিবাহের কুফলসমূহ এবং বিধবা বিবাহ প্রচলনের গুরুত্ব।
উল্লেখযোগ্য সদস্য
এই সভায় যোগদানকারী উল্লেখযোগ্য কিছু ব্যক্তি হলেন: শিবপ্রসাদ মিস্র এবং হরিহরনন্দ তীর্থস্বামী সংস্কৃত পণ্ডিত ছিলেন।
আর্তুর জেদরেকজিক
ক্যারিয়ার
২০০৬ সালের আগস্ট মাসে ইগলুপল দেবিকা হতে লেগিয়া ওয়ারশে যোগদান করেন। তিনি দুই মৌসুম ধারে নিম্নতর লিগে অতিবাহিত করেছেন, এবং পরবর্তীতে ২০০৯ সালে পুনরায় লেগিয়ায় ফিরে আসেন।
২০১০ সালের ৭ই আগস্ট তারিখে, এক প্রীতি ম্যাচে আর্সেনাল ফুটবল ক্লাবের বিরুদ্ধে তিনি হ্যাট্রিক করেন। উক্ত ম্যাচে তার দল ৫–৬ গোলে আর্সেনালের কাছে হেরে যায়।
২০১৩ সালের ৩০শে মে তারিখে, তিনি এফসি ক্রাসনোডারের সাথে ৩ বছরের চুক্তি স্বাক্ষর করেন, যেটি পরবর্তীতে ২০১৪ সালের ডিসেম্বরে আরো ২ বছরের জন্য বর্ধিত করেন।
আন্তর্জাতিক ক্যারিয়ার
২০১০ সালের ১২ই অক্টোবর তারিখে, তিনি ইকুয়েডর জাতীয় দলের বিরুদ্ধে এক প্রীতি ম্যাচে পোল্যান্ড জাতীয় দলের হয়ে অভিষেক করেন। উক্ত খেলা ২–২ গোলে ড্র হয়েছিল।
রামানন্দ খাজুরা ইউনিয়ন
রামানন্দ খাজুরা ইউনিয়ন বাংলাদেশের নাটোর জেলার সিংড়া উপজেলার অন্তর্গত একটি ইউনিয়ন পরিষদ। এটি ১৩৯.৪৭ কিমি২ (৫৩.৮৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৭৬৯ জন। ইউনিয়নটিতে মোট গ্রামের সংখ্যা ৩৫টি ও মৌজার সংখ্যা ৫৫টি।
রুশ–সুইডিশ যুদ্ধ (১৬১০–১৬১৭)
রুশ–সুইডিশ যুদ্ধ (১৬১০–১৬১৭) বা ইনগ্রিয়ার যুদ্ধ ১৬১০ থেকে ১৬১৭ সালে রাশিয়া ও সুইডেনের মধ্যে সংঘটিত হয়। এই যুদ্ধটি রাশিয়ার ইতিহাসের সমস্যার সময়ের অন্তর্গত এবং রুশ সিংহাসনে একজন সুইডিশ ডিউককে অধিষ্ঠিত করার প্রচেষ্টার জন্য বিখ্যাত। ১৬১৭ সালে স্তোলবোভোর সন্ধি স্বাক্ষরের মধ্য দিয়ে যুদ্ধটির সমাপ্তি ঘটে। এই সন্ধির ফলে রাশিয়ার এক বিরাট এলাকা সুইডেনের হস্তগত হয় এবং সুইডেনের ইতিহাসে মহানতার যুগের সূচনা ঘটে।
বিশ্বজিৎ চৌধুরী
বিশ্বজিৎ চৌধুরী (জন্ম ১ আগস্ট ১৯৬০) একজন বাংলাদেশি কথাসাহিত্যিক এবং সাংবাদিক। কথাসাহিত্যে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।
জীবনী
বিশ্বজিৎ চৌধুরী ১৯৬০ সালের ১ আগস্ট চট্টগ্রামে জন্মগ্রহণ করেন। বাংলা সাহিত্যে স্নাতকোত্তর শেষ করে ১৯৮০-এর দশকের শুরুর দিকে তিনি লেখালেখিতে মনোনিবেশ করেন। ১৯৮৬ সালে লেখালেখির পাশাপাশি সাংবাদিকতাকে পেশা হিসেবে গ্রহণ করেন। তার প্রথম শিশুতোষ গল্পগ্রন্থ ‘লিন্ডা জনসনের রাজহাঁস’ ১৯৮২ সালে প্রকাশিত হয়। এছাড়াও তিনি উপন্যাস, ছোটগল্প, কবিতা ও নাটকসহ সাহিত্যের বিভিন্ন শাখায় অবদান রেখেছেন। তার অন্যান্য রচনার মধ্যে রয়েছে, বিবাহবার্ষিকী ও অন্যান্য গল্প (ছোটগল্প), সম্ভ্রমহানির আগে ও পরে (গল্পগ্রন্থ), মাঠের ওপারে যাবে, লীলা? (কাব্যগ্রন্থ), নার্গিস ও বাসন্তী (উপন্যাস), তোমার পুরুষ কোথায়? (উপন্যাস) প্রভৃতি।
ইউনুস জৌনপুরী
মুহাম্মদ ইউনূস জৌনপুরী অথবা জৈনপুরী (২ অক্টোবর ১৯৩৭-১১ জুলাই ২০১৭) একজন ভারতীয় ইসলামী হাদীস পণ্ডিত এবং সাহারপুরের মাজাহির উলূমের প্রাক্তন শায়খ আল-হাদীস। তিনি মুহাম্মদ জাকারিয়া কান্ধলভীর প্রবীণ ছাত্র এবং শিষ্য ছিলেন।
প্রাথমিক জীবন এবং শিক্ষা
জৌনপুরী ১৯৩৭ সালের ২ অক্টোবর জৌনপুরে জন্মগ্রহণ করেন। তিনি ১৯৬১ সালে সাহারানপুরের মাজাহির উলূম থেকে স্নাতক ডিগ্রি অর্জন করেন।
পেশা
জৌনপুরী সাহারানপুরের মাজাহির উলূমে হাদীসের বিভিন্ন বই পড়াতেন। তিনি ১৩৮৮ হিজরিতে জামিয়ার শায়খ আল হাদীস হিসাবে নিযুক্ত হন। তিনি প্রায় ৫০ বছর ধরে সাহারানপুরের মাজাহির উলূমে সহিহ আল-বুখারী পড়ান। তার ছাত্রদের মধ্যে ইউসুফ মোতালা এবং আবদুর রহিম লিম্বদা রয়েছে।
মৃত্যুবরণ
জৌনপুরি ১১ জুলাই ২০১৭ এ মারা যান। তাঁর জানাজায় দশ লক্ষেরও বেশি লোক উপস্থিত ছিলেন এবং মুহাম্মদ জাকারিয়া কান্ধলভীর পুত্র তালহা কান্ধলভী মোনাজাতের নেতৃত্বে ছিলেন। আন্তর্জাতিক ইসলামী পণ্ডিত ইসমাইল ইবনে মুসা মেনক তাঁর মৃত্যুতে শোক প্রকাশ করেন।   ভারতীয় কবি ও পণ্ডিত ফুজাইল আহমদ নাসিরিও দুঃখ প্রকাশ করেন এবং বলেন জৌনপুরী হাদিসের অনুকরণীয় পণ্ডিত ছিলেন।
সাহিত্যকর্ম
জৌনপুরীর বইগুলির মধ্যে রয়েছে:
রেবেকা (অভিনেত্রী)
রেবেকা (জন্মনাম রাবেয়া অথবা বৈবাহিক নাম রেবেকা রউফ হিসাবেও পরিচিত; জন্ম ১১ মার্চ ১৯৭১) হচ্ছেন একজন বাংলাদেশী চলচ্চিত্র অভিনেত্রী। রেবেকা ১৯৮৫ সালে ইবনে মিজান পরিচালিত রাজবধূ চলচ্চিত্রে শিশুশিল্পী হিসাবে বাংলাদেশ চলচ্চিত্র শিল্পে অভিষেক ঘটে।
ব্যক্তিগত জীবন
রেবেকা ১৯৭১ সালের ১১ মার্চ মাদারীপুরের শিবচরে বাবা আব্দুল আজিজ খান ও মা তসিরুন্নেসার ঘরে রাবেয়া হিসাবে জন্মগ্রহণ করেন। দুই ভাই দুই বোনের মধ্যে তিনিই সবার বড়। তার "রাবেয়া" নাম পরিবর্তন করে প্রয়াত পরিচালক শিবলি সাদিক নাম দেন "রেবেকা"। রেবেকা চিত্রনায়ক ফরহাদ রউফকে ১৯৯৭ সালের ১৭ জুন বিয়ে করেন। এই দম্পতির ফারদিন রউফ ও রাকা রউফ নামে দুই সন্তান রয়েছে।
কর্মজীবন
রেবেকা ১৯৮৫ সালে দশম শ্রেণীতে পড়ার সময় ইবনে মিজান পরিচালিত রাজবধূ চলচ্চিত্রে অভিনয়ের মাধ্যমে তার শিশুশিল্পী হিসাবে বাংলাদেশী চলচ্চিত্র শিল্পে অভিষেক ঘটে। এরপর তিনি নায়িকা হিসেবে প্রথম অভিনয় করেন ১৯৯০ সালে শিবলি সাদিক পরিচালিত অর্জন চলচ্চিত্রে। অর্জন চলচ্চিত্রটিতে তিন নায়িকার একজন ছিলেন তিনি, অন্য দুজন ছিলেন অঞ্জু ঘোষ ও কবিতা। এতে রেবেকার বিপরীতে ছিলেন প্রয়াত অভিনেতা মিঠুন। এরপর তিনি অন্যতম নায়িকা হিসেবে শেখ নজরুল ইসলামের চাঁদের আলো ছবিতে ওমর সানির বিপরীতে, আজমল হুদা মিঠুর চোর ডাকাত পুলিশ, শিবলি সাদিকের মা মাটি দেশ, নাদিম মাহমুদের আন্দোলন, ফিরোজ আল মামুন পরিচালিত একে ফিল্মস প্রযোজিত কমলার বনবাস চলচ্চিত্রে নাম ভূমিকায় অভিনয় করেন, এতে তার বিপরীতে ছিলেন আনোয়ার শরীফ। এই চলচ্চিত্রে অভিনয় করে বেশ প্রশংসিত হন তিনি। দুলনা, দংশন, সম্মান, অচেনা ও ত্রাসসহ আরও বেশ কিছু চলচ্চিত্রে নায়িকা হিসাবে অভিনয় করেন তিনি। তার স্বামী অভিনেতা ফরহাদের সঙ্গেও একটি চলচ্চিত্র ময়নামতির সংসার-এ অভিনয় করেছেন তিনি। কালাম কায়সার পরিচালিত চরম প্রতিশোধ চলচ্চিত্রে অভিনেতা রুবেলের মা চরিত্রে অভিনয়ের মধ্য দিয়ে "মা" চরিত্রে রেবেকার যাত্রা শুরু হয়। এরপর মা হিসেবেই তিনি কাজ করে যাচ্ছেন। তার অভিনীত কয়েকটি উল্লেখযোগ্য চলচ্চিত্র মধ্যে চালবাজ, নায়ক, মেন্টাল, রাত্রির যাত্রী, পাংকু জামাই, তুই শুধু আমার, বেপরোয়া, নোলক, সুলতান: দ্য সেভিয়ার ইত্যাদি অন্যতম।
চলচ্চিত্রের পাশাপাশি বেশ কয়েকটি টিভি নাটকেও অভিনয় করেছেন রেবেকা। সাদেক সিদ্দিকী, মাইনুল হোসেন খোকন, সুজন বড়ুয়াসহ আরও বেশ ক’জন নির্মাতার নির্দেশনায় নাটকে অভিনয় করেছেন তিনি। বেদের মেয়ে জোছনা ও কাশেম মালার প্রেম নামের কয়েকটি মঞ্চনাটকেও অভিনয় করেছেন তিনি।
হো চি মিন সিটি
হো চি মিন সিটি (Thành phố Hồ Chí Minh) যা সায়গন নামেও পরিচিত, ভিয়েতনামের সববৃহৎ শহর। এর পূর্ব নাম ছিলো প্রে নোকোর, এবং এই নাম ১৭ শতকের পূর্ব পর্যন্ত বিদ্যমান ছিলো। সায়গন নামে এটি ফরাসী উপনিবেশ কোচিনচায়না এবং পরবর্তীকালে দক্ষিণ ভিয়েতনাম নামে স্বাধীন প্রদেশ হিসেবে এর অবস্থান ছিলো ১৯৫৪-১৯৭৫ সাল পর্যন্ত। ১৯৭৫ সালে সায়গন পার্শ্ববর্তী প্রদেশ জিয়া দিনের সাথে একত্রিত হয়ে যায় এবং এটির সরকারি নাম হয় হো চি মিন সিটি।
সায়গন নদীর পাশে এই শহরটি অবস্থিত। দক্ষিণ চীন সাগর থেকে ৬০ কিলোমিটার (৩৭ মাইল) দূরে, এবং ভিয়েতনামের রাজধানী হ্যানয় থেকে ১,৭৬০ কিলোমিটার (১,০৯৪ মাইল) দক্ষিণে।
জনসংখ্যা
২০০৪ সালের ১ অক্টোবর প্রকাশিত আদমশুমারির তথ্য অনুসারে হো চি মিন সিটির জনসংখ্যা ছিল ৬,১১৭,২৫১ জন (যার মধ্যে ১৯ টি অভ্যন্তরীণ জেলাতে ৫,১৪০,৪১২ জন এবং ৫ টি শহরতলি জেলাতে ছিল ৯৭৬,৮৩৯ জন)। ২০০৭ সালের মাঝামাঝি সময়ে, শহরের জনসংখ্যা ছিল ৬,৬৫০,৯৪২ জন - একই ভাবে ১৯ টি অভ্যন্তরীণ জেলাগুলি ৫,৫৬৪,৯৭৫ জন এবং পাঁচটি শহরতলি জেলাতে ১,০৮৫,৯৬৭ জন। ২০০৯ সালের আদমশুমারির ফলাফল দেখায় যে নগরীর জনসংখ্যা ৭,১৬২,৮৬৪ জন ছিল  ভিয়েতনামের মোট জনসংখ্যার প্রায় ৮.৩৪%, যা এটিকে দেশের সর্বোচ্চ জনসংখ্যার কেন্দ্রিক শহর হিসাবে গড়ে তুলেছে। ২০১২ সালের শেষদিকে, শহরের মোট জনসংখ্যা ছিল৭,৭৫০,৯০০ জন, যা ২০১১ সালের তুলনায় ৩.১% বৃদ্ধি পেয়েছে।  প্রশাসনিক ইউনিট হিসাবে, এর জনসংখ্যাও প্রাদেশিক স্তরে বৃহত্তম।
জনসংখ্যার বেশিরভাগই প্রায় ৯৩.৫২% এ জাতিগত ভিয়েতনামী (কিন)। হো চি মিন সিটির বৃহত্তম সংখ্যালঘু নৃগোষ্ঠী হল চীনা (হোয়া), তারা জনসংখ্যার ৫.৭৮%। চোলন - ৫ নং জেলাএবং ৬, ১০ ও ১১ নং জেলার কয়েকটি অংশে - ভিয়েতনামে চীনা সম্প্রদায়ের বৃহত্তম বাসস্থান। হোয়া (চাইনিজ) বিভিন্ন ধরনের চীনা ভাষায় কথা বলে, যার মধ্যে রয়েছে ক্যান্টনিজ, তেওচে (চাওঝৌ), হক্কিয়ান, হেনানিজ এবং হাক্কা; এছাড়াও কিছু লোক ম্যান্ডারিন চাইনিজ বলতে পারেন। অন্যান্য জাতিগত সংখ্যালঘুদের মধ্যে খেমার ০.০৪% এবং চাম ০.১% রয়েছে।
হো চি মিন সিটিতে সবচেয়ে প্রচলিত তিনটি ধর্ম হল তাওবাদ ও কনফুসিয়ানিজম ( পূর্বপুরুষের উপাসনার মাধ্যমে) মহাযান বৌদ্ধধর্ম, যা প্রায়শই একই মন্দিরে একসাথে উদযাপিত হয়। বেশিরভাগ ভিয়েতনামী এবং হান চাইনিজ প্রচলিত এই ঐতিহ্যবাহী ধর্মীয় রীতি দ্বারা প্রভাবিত হয়। রোমান ক্যাথলিকদের একটি বিশাল সম্প্রদায় রয়েছে, যা শহরের জনসংখ্যার প্রায় ১০% প্রতিনিধিত্ব করে। অন্যান্য সংখ্যালঘু গোষ্ঠীর মধ্যে হিয়া হাও, কও আই, প্রোটেস্ট্যান্টস, মুসলিম, হিন্দু এবং বাহাই ধর্মের সদস্য অন্তর্ভুক্ত রয়েছে।
পরিবহন
শহরটি যাত্রা পরিচালনার ক্ষেত্রে ভিয়েতনামের বৃহত্তম বিমানবন্দর টন সান নহাত আন্তর্জাতিক বিমানবন্দর। ২০১০ সালে তথ্য অনুসারে বছরে প্রায় ১৫.৫ মিলিয়ন যাত্রীর সংখ্যা এ বিমানবন্দর দিয়ে চলাচল করে, যা ভিয়েতনামের বিমান যাত্রীর অর্ধেকেরও বেশি। ২০২৫ সালের মধ্যে লং থ্যাঁন আন্তর্জাতিক বিমানবন্দরটি যাত্রা শুরু করার কথা রয়েছে। হো চি মিন সিটির প্রায় ৪০ কিলোমিটার (২৫ মাইল) পূর্বে লং থান জেলায় অবস্থিত লং থান বিমানবন্দরটি সর্বোচ্চ ফ্লাইটের সর্বাধিক ট্র্যাফিক ক্ষমতা সহ আন্তর্জাতিক বিমানবন্দর হিসেবে নির্মান করা হচ্ছে। এ বিমাবন্দরটি আভ্যন্তরীণ পরিসেবা সহ বছরে ১০০ মিলিয়ন আন্তর্জাতিক যাত্রী পরিসেবা প্রদান করতে সক্ষম হবে।
মির্জাপুর ইউনিয়ন, শেরপুর
মির্জাপুর ইউনিয়ন বাংলাদেশের বগুড়া জেলার একটি প্রশাসনিক এলাকা।
আয়তন
এই ইউনিয়নে আয়তন ১৫.৫ বর্গ কিলোমিটার
লোকসংখ্যা
মোট জনসংখ্যা ৫০,৭১৩ জন (পুরুষ-২৫৪০৪ জন,মহিলা-২৫,৩০৯ জন,হিন্দু ও অন্যান্য-৪,৪২৯ জন)
শিক্ষার হার
শিক্ষার হার ৬২%
উত্তর কোরিয়া জাতীয় মহিলা অনূর্ধ্ব-১৭ ফুটবল দল
উত্তর কোরিয়া জাতীয় মহিলা অনূর্ধ্ব-১৭ ফুটবল দল হল উত্তর কোরিয়ার একটি জাতীয় প্রমিলা ক্রীড়া দল যা আন্তর্জাতিক যুব মহিলা ফুটবলে উত্তর কোরিয়ার প্রতিনিধিত্ব করে। দলটি উত্তর কোরিয়া ফুটবল ফেডারেশন কর্তৃক নিয়ন্ত্রিত ও পরিচালিত হয়।
জোয়াড়ী ইউনিয়ন
জোয়াড়ী ইউনিয়ন বাংলাদেশের নাটোর জেলার বড়াইগ্রাম উপজেলার অন্তর্গত একটি ইউনিয়ন পরিষদ। এটি ১৫৫.৪০ কিমি২ (৬০.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৭,৭০৫ জন। ইউনিয়নটিতে মোট গ্রামের সংখ্যা ২৪টি ও মৌজার সংখ্যা ২১টি।
উত্তর কোরিয়া জাতীয় মহিলা অনূর্ধ্ব-১৭ ফুটবল দল
বর্তমান দল
২০১৬ ফিফা অনূর্ধ্ব-১৭ মহিলা বিশ্বকাপ এর জন্য ঘোষিত দল।
রেঞ্জ রোভার
রেঞ্জ রোভার নামে অতিরিক্ত মডেল লঞ্চ করা হয়েছে। যার মধ্যে রয়েছে রেঞ্জ রোভার স্পোর্ট, রেঞ্জ রোভার ইভোক এবং রেঞ্জ রোভার ভেলার।
ইতিহাস
রোভার কোম্পানি (ল্যান্ড রোভার মার্কের প্রবর্তক) ১৯৫১ সালে ল্যান্ড রোভার সিরিজের চেয়ে বড় মডেল নিয়ে পরীক্ষা-নিরীক্ষা করছিল, তখন রোভার পি৪-ভিত্তিক টু-হুইল-ড্রাইভ "রোড রোভার" প্রকল্পটি গর্ডন ব্যাশফোর্ড তৈরি করেছিলেন।
গতি
পদার্থবিজ্ঞানে গতি হলো এমন ঘটনা যেখানে সময়ের সাথে সাথে বস্তুর অবস্থান পরিবর্তিত হয়। পদার্থবিজ্ঞানে সময়ের সাথে কোন বস্তুর সরণের হারকে গতি/বেগ বলে। এখানে বেগ একটি ভেক্টর রাশি। গাণিতিকভাবে গতিকে সাধারণত সরণ, দূরত্ব, বেগ, দ্রুতি, ত্বরণ এবং সময়ের সাহায্যে ব্যাখ্যা করা হয়। একজন পর্যবেক্ষকের সাথে একটি প্রসঙ্গ কাঠামো যুক্ত করে সময়ের সাথে ঐ প্রসঙ্গ কাঠামোর সাপেক্ষে কোনো বস্তুর অবস্থানের পরিবর্তন নির্ণয়ের মাধ্যমে বস্তুটির গতি পর্যবেক্ষণ করা হয়। পদার্থবিজ্ঞানে যে শাখায় কারণ উল্লেখ না করে কোনো বস্তুর গতি বর্ণনা করা হয় তা হলো স্থিতিবিদ্যা; এবং যে শাখায় বল ও এর প্রভাব বর্ণনা করা হয় তা হলো গতিবিদ্যা।
গতি হলো সময়ের সাথে সাথে প্রসঙ্গ কাঠামোর সাপেক্ষে কোন কিছুর অবস্থান পরিবর্তনের ঘটনা।
যদি কোনো বস্তু প্রদত্ত প্রসঙ্গ কাঠামোর সাপেক্ষে সময়ের সাথে অবস্থান পরিবর্তন না করে তাহলে বস্তুটিকে স্থিতিশীল, গতিহীন, নিশ্চল অথবা এর আশেপাশের সাপেক্ষে ধ্রুব অবস্থানে রয়েছে বলা হয়। যেহেতু কোনো প্রসঙ্গ কাঠামোই পরম নয়, সুতরাং পরম গতি নির্ণয় করা সম্ভব নয়। তাই মহাবিশ্বের সবকিছুই গতিশীল বিবেচনা করা যেতে পারে।
বস্তু, পদার্থ কণা, পদার্থ ক্ষেত্র, বিকিরণ, বিকিরণ ক্ষেত্র, বিকিরণ কণা, বক্রতা এবং স্থান-কাল সহ বহুবিধ ক্ষেত্রে গতির প্রভাব বিদ্যমান। এসব ভৌত ব্যবস্থার ব্যাখ্যায় গতি ও গতি-উদ্ভূত বিভিন্ন ধারণার প্রয়োগ করা হয়। প্রতিচ্ছবি, আকার এবং সীমানার গতিও এ প্রসঙ্গে আলোচ্য। সুতরাং গতি শব্দটি সাধারণভাবে কোন স্থানে একটি ভৌত ব্যবস্থা বা কনফিগারেশনের অবিচ্ছিন্ন পরিবর্তনকে নির্দেশ করে। উদাহরণস্বরূপ, তরঙ্গ অথবা কোয়ান্টাম কণার গতির কথা বলা যেতে পারে, যেখানে কনফিগারেশনটির নির্দিষ্ট অবস্থান থাকার সম্ভাবনা বিদ্যমান।
কোন বস্তুর গতিকে যে প্রধান রাশিটি দ্বারা পরিমাপ করা হয় তা হল ভরবেগ, যা বস্তুটির ভর ও বেগের গুণফল। বস্তুর ভর ও বেগের বৃদ্ধিতে এর ভরবেগও বৃদ্ধি পায়। ভরবেগের নিত্যতার সূত্রানুসারে কোন ব্যবস্থার উপর প্রযুক্ত নিট বাহ্যিক বল শূন্য হলে ব্যবস্থাটির মোট ভরবেগ সংরক্ষিত বা অপরিবর্তিত থাকে। বিশদভাবে বলা যায়, ক্রিয়া-প্রতিক্রিয়ারত একাধিক বস্তুর মধ্যে ক্রিয়া-প্রতিক্রিয়া বল ব্যতীত অন্য কোন বল কাজ না করলে ক্রিয়া-প্রতিক্রিয়া ঘটার পূর্বের মোট ভরবেগ ও পরের মোট ভরবেগ সমান হবে।গতির সাহায্যে  আমরা  চলাফেরা   করতে  পারি
চিরায়ত বলবিদ্যা
বিভিন্ন ম্যাক্রোস্কপিক বস্তু, যেমন প্রাস থেকে শুরু করে যন্ত্রাংশ, জ্যোতির্বৈজ্ঞানিক বস্তু, যেমন মহাকাশযান, গ্রহ, তারা, এবং ছায়াপথ ইত্যাদির গতি বর্ণনায় চিরায়ত বলবিদ্যা প্রয়োগ করা হয়। এসকল ক্ষেত্রে চিরায়ত বলবিদ্যা প্রয়োগে অত্যন্ত নির্ভুল ফলাফল পাওযা যায়। এছাড়া এটি বিজ্ঞান, প্রকৌশল এবং প্রযুক্তির অন্যতম প্রাচীন শাখা।
চিরায়ত বলবিদ্যা মৌলিকভাবে নিউটনের গতিসূত্রসমূহের উপর ভিত্তি করে গড়ে উঠেছে। সূত্রগুলো বস্তুর উপর প্রযুক্ত বল এবং এর ফলে সৃষ্ট গতির মধ্যে সম্পর্ক স্থাপন করে। এগুলো সর্বপ্রথম স্যার আইজাক নিউটনের ফিলোসফিয়া ন্যাচারালিস প্রিন্সিপিয়া ম্যাথামেটিকা গ্রন্থে সংকলিত এবং ৫ জুলাই ১৬৮৭ সালে প্রকাশিত হয়েছিল। নিউটনের তিনটি সূত্র হলো:
সমবেগ
যখন একটি নির্দিষ্ট সময় ব্যবধানে কোনো বস্তু ধ্রুব বেগে একটি নির্দিষ্ট দিকে গতিশীল থাকে, তখন তার গতিকে সমবেগ বলে। উদাহরণস্বরূপ, সরলরেখা বরাবর ধ্রুব বেগে চলমান গাড়ির গতি।
সমবেগের সমীকরণ:
যদি \mathbf{v} = আদি ও শেষবেগ, t = সময়, এবং \mathbf{s} = সরণ হয়, তাহলে:
আপেক্ষিক বলবিজ্ঞান
তড়িচ্চুম্বকত্বের সাথে আধুনিক সৃতিবিদ্যা বিকশিত হয়েছে যেখানে বেগ v দ্বারা এর সাথে আলোর বেগ c এর অনুপাতকে নির্দেশ করা হয়। এরপর বেগকে ক্ষিপ্রতা, হিসেবে ব্যাখ্যা করা যেখানে অধিবৃত্তীয় কোণ φ এর জন্য অধিবৃত্তীয় ট্যানজেন্ট ফাংশন tanh φ = v/c. ত্বরণ বা বেগ পরিবর্তনের হার, লরেঞ্জ রুপান্তর অনুযায়ী ক্ষিপ্রতা পরিবর্তন করে। বলবিজ্ঞানের এই অংশই হলো বিশেষ আপেক্ষিকতা। উইলিয়াম কিংডন ক্লিফোর্ড এবং আলবার্ট আইনস্টাইন মহাকর্ষকে আপেক্ষিক বলবিজ্ঞানের আওতায় আনার প্রয়াস করেছিলেন। এক্ষেত্রে মহাকর্ষ দিয়ে বক্র বিশ্বের ব্যাখ্যা দিতে ব্যবকলনীয় জ্যামিতি ব্যবহার করা হয়েছিল। এই চর্চা সাধারণ আপেক্ষিকতা নামে পরিচিত।
কোয়ান্টাম বলবিজ্ঞান
কোয়ান্টাম বলবিজ্ঞান হলো পারমাণবিক (অণু এবং পরমাণু) এবং অতিপারমাণবিক (ইলেকট্রন, প্রোটন, নিউট্রন এবং আরও ক্ষুদ্র মৌলিক কণা যেমন কোয়ার্ক) স্তরে ভৌত বাস্তবতাকে বর্ণনা করার জন্য নির্দিষ্ট নিতিমালা। এর মধ্যে পদার্থ এবং বিকিরণের একই সাথে কণাধর্মী এবং তরঙ্গধর্মী আচরনের বর্ণনাও রয়েছে যা তরঙ্গ-কণা দ্বৈততা হিসেবে বর্ণিত হয়েছে।
চিরায়ত বলবিদ্যায় কোন বস্তুর অবস্থান এবং গতিবেগ সম্পর্কে নির্ভুল পরিমাপ এবং ভবিষ্যদ্বাণী গণনা করা সম্ভব। কিন্তু হাইজেনবার্গের অনিশ্চয়তা নীতির কারণে কোয়ান্টাম বলবিদ্যায় কোনো কণার সম্পূর্ণ অবস্থা, যেমন এর অবস্থা, বেগ একইসাথে বের করা সম্ভব নয়।
মানুষের "অপ্রত্যক্ষ" গতির তালিকা
মহাবিশ্বের সকল বস্তুর মত মানুষও সর্বদা গতিশীল; দেহের বিভিন্ন বাহ্যিক অংশের সুস্পষ্ট গতিবিধি ছাড়াও মানুষ বিভিন্ন উপায়ে গতিশীল যা উপলব্ধি করা আরও কঠিন। এই "অপ্রত্যক্ষ গতি "গুলির মধ্যে অনেকগুলি কেবল বিশেষ সরঞ্জাম এবং সতর্ক পর্যবেক্ষণের সাহায্যে উপলব্ধিযোগ্য। বৃহত আকারের অপ্রত্যক্ষ গতি দুটি কারণে মানুষের পক্ষে বুঝতে অসুবিধা হয়: প্রথমটি হলো নিউটনের গতিসূত্রসমূহ (বিশেষত তৃতীয় সূত্রটি) যা পর্যবেক্ষক সংযুক্ত রয়েছে এমন ভরের উপর গতির অনুভূতিকে বাঁধা দেয়, এবং দ্বিতীয়টি হলো প্রসঙ্গ কাঠামোর অভাব যার সাহায্যে ব্যক্তিরা সহজেই দেখতে পাবে যে তারা চলাচল করছে। এরকম ছোট আকারের গতিগুলির আকার খুবই ছোট, যা সাধারণত মানব ইন্দ্রিয়ের সাহায্যে শনাক্ত করা যায় না।
মহাবিশ্ব
স্থান-কাল (মহাবিশ্বের চাঁদর) প্রসারিত হচ্ছে যার অর্থ মহাবিশ্বের সমস্ত কিছুই রাবার ব্যান্ডের মতো প্রসারিত হচ্ছে। এই গতি সবচেয়ে বেশি অস্পষ্ট কারণ এটি কোনও ভৌত গতি নয়, বরং মহাবিশ্বের প্রকৃতিতে পরিবর্তন। এই সম্প্রসারণ যাচাইয়ের প্রাথমিক উৎস সরবরাহ করেছিলেন এডউইন হাবল, এবং তিনি দেখিয়েছিলেন যে সমস্ত ছায়াপথ এবং দূরবর্তী জ্যোতির্বৈজ্ঞানিক বস্তু পৃথিবী থেকে দূরে সরে যাচ্ছিল। এটি হাবলের সূত্র হিসেবে পরিচিত, যা মহাবিশ্বের বিস্তারের পূর্বাভাস দিয়েছিল।
ছায়াপথ
আকাশগঙ্গা ছায়াপথ মহাকাশের মধ্যে গতিশীল অবস্থায় রয়েছে এবং পার্শ্ববর্তী অন্যান্য ছায়াপথগুলির পর্যবেক্ষিত স্থানের তুলনায় অনেক জ্যোতির্বিজ্ঞানী বিশ্বাস করেন যে এই গতিবেগ প্রতি সেকেন্ডে প্রায় ৬০০ কিলোমিটার (১,৩৪০,০০০ মাইল প্রতি ঘণ্টা)। আরেকটি প্রসঙ্গ কাঠামো সরবরাহ করেছে মহাজাগতিক অণুতরঙ্গ পটভূমি বিকিরণ। এই প্রসঙ্গ কাঠামোটি ইঙ্গিত দেয় যে আকাশগঙ্গা প্রায় বেগে গতিশীল রয়েছে।
সূর্য এবং সৌরজগৎ
আকাশগঙ্গা তার ঘন গ্যালাকটিক সেন্টারের চারদিকে ঘুরছে, একারণে সূর্য ছায়াপথের মহাকর্ষের ফলে একটি বৃত্তাকার পথে চলেছে। কেন্দ্রীয় বাল্জ বা বাইরের রিম থেকে দূরে অবস্থিত তারার আদর্শ দ্রুতি এর মধ্যে। সমস্ত গ্রহ এবং তাদের চাঁদ সূর্যের সাথে চলাফেরা করে। সুতরাং সৌরজগত গতিশীল।
পৃথিবী
পৃথিবী তার অক্ষের চারদিকে ঘুরছে বা আবর্তিত হচ্ছে। এটি দিন এবং রাত দ্বারা প্রমাণিত। নিরক্ষরেখায় পৃথিবীর পূর্বমুখী গতিবেগ । একটি নির্দিষ্ট কক্ষপথে পৃথিবী সূর্যের চারদিকেও প্রদক্ষিণ করছে। সূর্যের চারপাশে একটি সম্পূর্ণ পরিভ্রমণে এক বছর বা প্রায় ৩৬৫ দিন সময় নেয়; এবং কক্ষপথ বরাবর গড় দ্রুতি ।
শরীরের অভ্যন্তর
সারা শরীরে রক্ত ​​সরবরাহের জন্য মানুষের হৃৎপিণ্ড ক্রমাগত সংকোচন প্রসারন করে চলেছে। দেহের বৃহৎ শিরা এবং ধমনীর মধ্য দিয়ে রক্ত প্রায় ০.৩৩ মিটার প্রতি সেকেন্ড দ্রুতিতে চলাচল করে। যদিও এই মানে যথেষ্ট বৈচিত্র রয়েছে এবং ভ্যানাকাভায় রক্তের সর্বোচ্চ গতি  পাওয়া গেছে। এছাড়া অভ্যন্তরীণ ফাঁপা অঙ্গগুলির মসৃণ পেশীগুলিও চলমান। এর মধ্যে সর্বাধিক পরিচিত হলো পেরিস্টালসিস সংঘটিত হওয়া যেখানে হজমকৃৎ খাদ্য পরিপাক নালির মধ্য দিয়ে প্রবাহিত করা হয়। যদিও বিভিন্ন খাবার শরীরের মধ্য দিয়ে বিভিন্ন হারে চলাচল করে তবে মানুষের ক্ষুদ্রান্ত্রের মধ্য দিয়ে গড় গতি । মানব লসিকাতন্ত্র অবিচ্ছিন্নভাবে শরীরের অতিরিক্ত তরল, লিপিড এবং প্রতিরোধ ব্যবস্থা সম্পর্কিত বস্তুসমূহের চলাচল ঘটাচ্ছে। ত্বকের একটি লসিকা কৈশিকের মধ্য দিয়ে লসিকা প্রায় ০.০০০০০৯৭ মিটার প্রতি সেকেন্ড বেগে চলাচল করতে দেখা গেছে।
কোষ
মানব দেহের কোষে অনেক কাঠামো থাকে যা কোষজুড়ে চলাচল করে। সাইটোপ্লাজমীয় প্রবাহ এমন একটি উপায় যার মাধ্যমে কোষগুলি সাইটোপ্লাজমের মধ্য দিয়ে বিভিন্ন আণবিক পদার্থ পরিবহন করে, বিভিন্ন মোটর প্রোটিন একটি কোষের মধ্যে আণবিক মোটর হিসাবে কাজ করে এবং বিভিন্ন কোষীয় স্তর যেমন মাইক্রোটিউবিউল পৃষ্ঠের সাথে চলাচল করায় এবং মোটর প্রোটিনগুলি সাধারণত অ্যাডিনোসিন ট্রাইফসফেটের (এটিপি) হাইড্রোলাইসিস দ্বারা চালিত হয় এবং রাসায়নিক শক্তিকে যান্ত্রিক কাজে রূপান্তরিত করে। মোটর প্রোটিন দ্বারা চালিত ভেসিকলগুলির বেগ প্রায় ০.০০০০০১৫২ মিটার প্রতি সেকেন্ড।
কণা
তাপগতিবিদ্যার সূত্রানুসারে, যতক্ষণ পর্যন্ত তাপমাত্রা পরম শূন্যের উপরে থাকে পদার্থের সমস্ত কণাগুলি নিরবচ্ছিন্ন এলোমেলো গতিতে থাকে চলতে থাকে। একইভাবে মানব দেহের গাঠনিক অণু এবং পরমাণুগুলি স্পন্দিত হচ্ছে, সংঘর্ষে লিপ্ত হচ্ছে এবং চলমান অবস্থায় রয়েছে। এই গতি তাপমাত্রা হিসাবে শনাক্ত করা যেতে পারে; উচ্চতর তাপমাত্রা, যা কণাগুলিতে বৃহত্তর গতিশক্তির প্রতিনিধিত্ব করে, স্পর্শ করলে তাপীয় শক্তি স্নায়ুতে স্থানান্তরিত হয় এবং মানুশ গরম অনুভব করে। একইভাবে যখন নিম্ন তাপমাত্রার বস্তু স্পর্শ করা হয় তখন শরীর থেকে তাপ বস্তুতে স্থানান্তরিত হয় এবং ঠান্ডা অনুভূত হয়।
অতিপারমাণবিক কণা
প্রতিটি পরমাণুর মধ্যেই নিউক্লিয়াসের আশেপাশের একটি অঞ্চলে ইলেকট্রন বিদ্যমান থাকে। এই অঞ্চলটিকে ইলেকট্রন মেঘ বলা হয়। পরমাণুর বোর মডেল অনুযায়ী, ইলেকট্রনগুলি উচ্চ গতিগতিসম্পন্ন এবং নিউক্লিয়াস যত বড় হয় তারা তত দ্রুত গতিতে ঘুরতে থাকে। যদি ইলেকট্রনগুলি ইলেকট্রন মেঘের মধ্য দিয়ে সূর্যের চারপাশে গ্রহগুলির নির্দিষ্ট কক্ষপথে প্রদক্ষিণ করার মতো একইভাবে কক্ষপথে চলাচল করে, তবে ইলেকট্রনের বেগ আলোর বেগকে ছাড়িয়ে যাবে। যাদিও এমন কোনও কারণ নেই যে এই ধারণার মধ্যে আবদ্ধ থাকতে হবে যে ইলেক্ট্রনগুলি বৃহৎ বস্তুর মতো একইভাবে পথে চলাচল করে। এমন ধারণা করা যেতে পারে যে ইলেকট্রনগুলি এমন 'কণা' যা ইলেকট্রন মেঘের সীমার মধ্যে খেয়ালখুশিমত অবস্থান করতে পারে। পারমাণবিক নিউক্লিয়াসের অভ্যন্তরে প্রোটনগুলির বৈদ্যুতিক বিকর্ষণ এবং উভয় কণার কৌণিক ভরবেগের কারণে প্রোটন এবং নিউট্রনগুলিও সম্ভবত চলাচল করছে।
আলো
শূন্যে আলোর বেগ ২৯৯,৭৯২,৪৫৮ মিটার প্রতি সেকেন্ড বা । শূন্যস্থানে আলোর বেগই (বা c) হলো সমস্ত ভরবিহীন কণা এবং সংশ্লিষ্ট ক্ষেত্রগুলির গতি এবং শক্তি, পদার্থ, তথ্য বা কার্যকারণ যে গতিতে ভ্রমণ করতে পারে তার সর্বোচ্চ সীমা। শূন্যস্থানে আলোর গতিই হলো সমস্ত ভৌত ব্যবস্থার গতির সর্বোচ্চ সীমা।
এছাড়া আলোর গতি একটি অপরিবর্তনীয় পরিমাণ: এটি পর্যালোকের অবস্থান বা গতি নির্বিশেষের উপর নির্ভরশীল নয়। এই বৈশিষ্ট আলোর গতিকে একটি মৌলিক ধ্রুবক এবং প্রাকৃতিক পরিমাপের এককে পরিণত করেছে।
হাদগাঁও
হাদগাঁও (Hadgaon) ভারতের মহারাষ্ট্র রাজ্যের নান্দেদ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪১৪ মিটার (১৩৫৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হাদগাঁও শহরের জনসংখ্যা হল ২৩,৩২৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে হাদগাঁও এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
বাংলাদেশ চিনি ও খাদ্য শিল্প করপোরেশন
বাংলাদেশ চিনি ও খাদ্য শিল্প করপোরেশন বাংলাদেশে সরকারি মালিকানাধীন একটি কর্পোরেশন যা চিনি উৎপাদনের দায়িত্বে নিযুক্ত। এটি বাংলাদেশ সরকারের শিল্প মন্ত্রণালয়ের আওতাধীন একটি স্বায়ত্তশাসিত প্রতিষ্ঠান। সরকার কর্তৃক নিয়োজিত ১ জন চেয়ারম্যান এবং ৫ জন পরিচালক নিয়ে গঠিত বোর্ডের মাধ্যমে করপোরেশনটির কার্যক্রম পরিচালিত হয়।
ইতিহাস
২০২২ সালে তিনটি সরকারি চিনি কলকে থাইল্যান্ড, জাপান ও আরব আমিরাতের শ্যুগার কনসোর্টিয়াম নামক প্রতিষ্ঠান কিনে নেওয়ার প্রস্তাব পর্যালোচনা করে।
মার্ক বাউচার
মার্ক ভারডন বাউচার (Mark Boucher; জন্ম: ৩ ডিসেম্বর, ১৯৭৬) পূর্বাঞ্চলীয় কেপ প্রদেশের পূর্ব লন্ডনে জন্মগ্রহণকারী সাবেক ও বিখ্যাত দক্ষিণ আফ্রিকান ক্রিকেটার। দক্ষিণ আফ্রিকা জাতীয় ক্রিকেট দলে খেলার পাশাপাশি ঘরোয়া ক্রিকেটে বর্ডার, ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোর, কলকাতা নাইট রাইডার্সসহ আফ্রিকা একাদশ ও আইসিসি বিশ্ব একাদশে প্রতিনিধিত্ব করেছেন।
ডানহাতে ব্যাটিংয়ে সিদ্ধ বাউচার ক্রিকেট খেলায় মূলতঃ উইকেট-রক্ষকের দায়িত্ব পালন করতেন মার্ক বাউচার। একসময় তিনি উইকেট-রক্ষক হিসেবে টেস্ট ক্রিকেটে সর্বাধিক আউট করার বিশ্বরেকর্ড করেছিলেন।
খেলোয়াড়ী জীবন
দক্ষিণ আফ্রিকার পূর্ব লন্ডনে জন্মগ্রহণকারী বাউচার সেলবোর্ন কলেজে অধ্যয়ন করেন। এ সময় তিনি বিখ্যাত কোচ রিচার্ড পাইবাসের সু-নজরে পড়েন। ১৯৯৭-৯৮ মৌসুমে অস্ট্রেলিয়া সফর থেকে শুরু করে পরবর্তী সফরগুলোয় তিনি নিয়মিতভাবে অংশগ্রহণ করেছেন।
ডেভ রিচার্ডসনের আন্তর্জাতিক ক্রিকেট থেকে অবসর নেয়ার পর বাউচার দক্ষিণ আফ্রিকার ক্রিকেট ইতিহাসে শীর্ষস্থানীয় উইকেট-রক্ষকের মর্যাদা পান। টেস্ট ক্রিকেটে তিনি সর্বাধিক ক্যাচ ও স্ট্যাম্পিংয়ের রেকর্ড গড়েন। প্রকৃতপক্ষে সাবেক অস্ট্রেলীয় উইকেট-রক্ষক ইয়ান হিলি’র রেকর্ড ভাঙ্গার মাধ্যমে তিনি তার রাজত্ব কায়েম করেন। ৩ অক্টোবর, ২০০৭ তারিখ করাচিতে অনুষ্ঠিত ব্যাংক আলফালাহ টেস্ট সিরিজে পাকিস্তান ক্রিকেট দলের উমর গুলকে পল হ্যারিসের বলে স্ট্যাম্পিংয়ের মাধ্যমে এ সম্মাননা লাভ করেন। পরবর্তীকালে বাংলাদেশ ক্রিকেট দলের মুশফিকুর রহিমকে কট আউট করে অ্যাডাম গিলক্রিস্ট রেকর্ডটি নিজের করে নেন।
অবসর
সমারসেটের বিপক্ষে খেলার সময় তিনি চোখে গুরুতর আঘাত পান। ৯ জুলাই, ২০১২ তারিখে উইকেটের বেইল তার বাম চোখে আঘাত হানে। তখন তিনি হেলমেট কিংবা চশমা পরিধান করেননি। লেগ-স্পিনার ইমরান তাহির সমারসেটের গামাল হোসেনকে বোল্ড করার ফলেই তার এ দুর্গতি হয়। অক্ষিগোলকে অস্ত্রোপচারের পর বাউচার সফর শেষ হবার পূর্বেই তিনি দেশে ফিরে আসেন। গুরুতর আঘাতের প্রেক্ষিতে ১০ জুলাই, ২০১২ তারিখে আন্তর্জাতিক ক্রিকেট অঙ্গন থেকে স্বেচ্ছায় অবসর গ্রহণ করতে বাধ্য হন তিনি।
ন্যাশনাল অ্যালুমিনিয়াম কোম্পানি
ন্যাশনাল অ্যালুমিনিয়াম কোম্পানি লিমিটেড (সংক্ষেপে NALCO ; ১৯৮১ সালে নিগমিত) একটি ভারতীয় সরকারি কোম্পানি যা খনি, ধাতু এবং বিদ্যুতের ক্ষেত্রে সমন্বিত এবং বৈচিত্র্যময় কার্যক্রম পরিচালনা করছে। বর্তমানে, ভারত সরকারের নালকো-তে ৫১.৫% ইক্যুইটি শেয়ার রয়েছে, এবংখনি মন্ত্রকের কোম্পানির উপর প্রশাসনিক নিয়ন্ত্রণ রয়েছে।
এটি দেশের বৃহত্তম ইন্টিগ্রেটেড বক্সাইট-অ্যালুমিনা-অ্যালুমিনিয়াম-পাওয়ার কমপ্লেক্সগুলির মধ্যে একটি, যাতে বক্সাইট খনির কাজ, অ্যালুমিনা পরিশোধন, অ্যালুমিনিয়াম গলানো এবং ঢালাই, বিদ্যুৎ উৎপাদন, রেল ও বন্দর কার্যক্রম অন্তর্ভুক্ত।
উড ম্যাকেঞ্জি রিপোর্ট অনুসারে কোম্পানিটি বিশ্বের সবচেয়ে কম খরচে মেটালারজিকাল গ্রেড অ্যালুমিনার উৎপাদক এবং বিশ্বের সবচেয়ে কম দামের বক্সাইট উৎপাদনকারী। টেকসই মানের পণ্যের সাথে, কোম্পানির রপ্তানি আয় ২০১৮-১৯ সালে বিক্রয় টার্নওভারের প্রায় ৪২% এর জন্য দায়ী এবং একটি পাবলিক এন্টারপ্রাইজ সমীক্ষা রিপোর্ট অনুসারে কোম্পানিটিকে তৃতীয়-সর্বোচ্চ নেট রপ্তানি আয়কারী CPSE (কেন্দ্রীয় পাবলিক সেক্টর এন্টারপ্রাইজ) হিসাবে রেট করা হয়েছে।
কোম্পানিটি ভারত সরকারের উচ্চাভিলাষী কর্মসূচির সাথে সারিবদ্ধভাবে নবায়নযোগ্য শক্তি ব্যবহার করছে। সংস্থাটি ইতিমধ্যেই ১৯৮ মেগাওয়াট বায়ু বিদ্যুৎ কেন্দ্র চালু করেছে এবং আরও ৫০ মেগাওয়াট বায়ু বিদ্যুৎ কেন্দ্রগুলি পাইপলাইনে রয়েছে, এটিকে PSU গুলির মধ্যে নবায়নযোগ্য শক্তির সর্বোচ্চ উৎপাদনকারী করে তুলেছে।
অপারেশন
নালকো এর সদর দপ্তর ওড়িশার ভুবনেশ্বরে অবস্থিত।
নালকো দুটি প্রধান ইউনিট থেকে কাজ করে
পণ্য
নালকোর প্রধান পণ্যগুলি নিম্নরূপ:
অ্যালুমিনিয়াম ধাতু
অ্যালুমিনা এবং হাইড্রেট
শক্তি
কর্মচারী
জুন ২০১৯ এর হিসাবে, কোম্পানির রোলে ৬,৪৯৬ জন কর্মচারী ছিল।
তথ্য অধিকার আইন
যেহেতু NALCO একটি সরকারী কর্তৃপক্ষ, তাই এটি তথ্য অধিকার আইনের অধীনে আসে। এইভাবে, NALCO-কে সাধারণ জনগণের জিজ্ঞাসা করা বিভিন্ন RTI প্রশ্নের তথ্য সরবরাহ করতে হবে।
আলাগাক্কোনারা
আলাগাক্কোনারা (අලගක්කෝනාර, அழகக்கோன்), অলকেশ্বরা নামেও পরিচিত, ছিল একটি বিশিষ্ট সামন্ততান্ত্রিক পরিবার যা থেকে শ্রীলঙ্কায় মধ্যযুগীয় সময়ে শক্তিশালী মন্ত্রী এবং সামরিক শাসকদের আবির্ভাব ঘটেছিল। যদিও কিছু ইতিহাসবিদের মতে তামিল বংশোদ্ভূত পরিবারটি ভারতের তামিলনাড়ুর মাদুরাই বা কাঞ্চিপুরম থেকে উদ্ভূত। তারা ১৩ শতকের দিকে শ্রীলঙ্কায় পৌঁছেছিল এবং সেখানকার নাগরিকত্ব লাভ করেছিল। পরিবারের একজন সদস্য শ্রীলঙ্কার বর্তমান রাজধানী, শ্রী জয়াবর্ধনেপুরা কোট্টেকে একটি দুর্গ হিসাবে প্রতিষ্ঠার জন্য সুপরিচিত যেখান থেকে তিনি উত্তরে জাফনা রাজ্য থেকে কর আদায়কারীদের দখলের বিরুদ্ধে যুদ্ধ করেছিলেন। ১৪১১ সালে মিং রাজবংশ (চীনা) অ্যাডমিরাল চেং হো কর্তৃক বন্দী হওয়ার পর পরিবারটি তার প্রভাবের বেশিরভাগই হারিয়ে ফেলে।
পরিবারের উৎপত্তি
শ্রীলঙ্কায় আগমনকারী পরিবারের প্রথম সদস্যের নাম ছিল নিসাঙ্কা আলগাকোনারা, যিনি ভাঞ্চিপুরা বা কাঞ্চিপুরম নামক স্থান থেকে শ্রীলঙ্কায় চলে আসেন। যদিও তারা প্রাথমিকভাবে ব্যবসায়িক কার্যকলাপে মনোনিবেশ করেছিল এবং ধনী হয়ে উঠেছিল, অবশেষে তারা ১৪ শতকের মধ্যে গাম্পোলার স্থানীয় রাজ্যের সাথে রাজনৈতিক ক্ষমতা অর্জন করে। এই দ্বীপে তাদের আগমনের পর তাদের বৌদ্ধ ধর্মে ধর্মান্তরিত করার মাধ্যমে এটি সাহায্য করেছিল।
রাজনৈতিক আধিপত্যের উত্থান
১৩৫০-এর দশকে উত্তর ভিত্তিক জাফনা রাজ্যের দ্বারা শ্রীলঙ্কার পশ্চিম অঞ্চলে পর্যায়ক্রমিক আক্রমণের কারণে, অনেক অঞ্চল আর্য চক্রবর্তী রাজাদের শ্রদ্ধা ও কর দিতে শুরু করেছিল। ঐতিহাসিক বিবরণে এই পরিবারের তৃতীয় সদস্য যিনি শুধুমাত্র অলকেশ্বর নামে পরিচিত, তিনি ছিলেন গাম্পোলার স্থানীয় রাজা বিক্রমবাহু তৃতীয়ের একজন মন্ত্রী যিনি কেলানি নদীর দক্ষিণে জলাভূমিতে বর্তমান কলম্বো অঞ্চলের চারপাশে একটি জলাভূমি অঞ্চলকে সুরক্ষিত করেছিলেন। তিনি দুর্গের নাম দেন জয়বর্ধনপুরা, এবং এলাকাটি কোট্টে, "দুর্গ" নামে পরিচিত হয়। ১৩৬৯ সাল নাগাদ অলকেশ্বরা কর আদায়কারীদের তাড়িয়ে দেন এবং জাফনা রাজ্যের সৈন্যদের ছাউনি আক্রমণ করেন যারা চিলাউ এবং নেগম্বোতে সিংহলি রাজ্যে আক্রমণ করার চেষ্টা করেছিল এবং তাদের বিপুল সংখ্যককে হত্যা করে এবং বাকিদের পিছু হটতে বাধ্য করে। আর্য চক্রবর্তী গামপোলার ভুভানাইকাবাহু পঞ্চমের শাসনামলে দ্বিতীয় আক্রমণের প্রচেষ্টা শুরু করেন, স্থল ও সমুদ্রপথে দক্ষিণের রাজ্যে অবতরণ করেন। যদিও রাজা প্রাথমিকভাবে তার রাজধানী থেকে পালিয়ে যান, তার সেনাবাহিনী মাতালের মাটি বরাবর আসা বাহিনীকে পরাজিত করে। অলকেশ্বরা একই সাথে সমুদ্রপথে আগত সৈন্যদের উপর আক্রমণ করে, তাদের ডেমাটাগোডায় রুট করে এবং পানাদুরায় তাদের জাহাজ ধ্বংস করে।
পরবর্তীকালে, স্থানীয় সূত্রগুলি স্পষ্ট যে তিনি একজন বিশ্বাসযোগ্য নেতা হিসাবে দেখা শুরু করেছিলেন এবং প্রকৃত রাজাকে ছাপিয়েছিলেন এবং প্রকৃত শক্তি হিসাবে বিবেচিত হন।
পরিবারের ক্ষমতার অবসান
অলকেশ্বরের মৃত্যুর পর, ১৩৮২ থেকে ১৩৯২ সালের মধ্যে প্রতিষ্ঠিত হয়েছিল, তার পরিবারের সদস্যদের সাথে ক্ষমতা এবং মিছিলের জন্য একে অপরের সাথে লড়াইয়ের সাথে তার পরিবারে অনৈক্য ছিল। গামপোলার রাজা পঞ্চম ভুভানাইকাবাহুর সৎ ভাই কুমারা অলকেশ্বর ১৩৮৬–৮৭ সাল পর্যন্ত এই অঞ্চল নিয়ন্ত্রণ করেন এবং ১৩৮৭ সাল থেকে ১৩৯১ সাল পর্যন্ত গামপোলার ভিরা আলেকেশ্বর তাকে ক্ষমতাচ্যুত করেন, যখন প্রতিদ্বন্দ্বী দাবিদারদের আত্মীয় তাকে ক্ষমতাচ্যুত করেন। তিনি ১৩৯৯ সালে বিদেশী ভাড়াটেদের সহায়তায় ক্ষমতায় ফিরে আসেন। তিনি ১৪১১ সাল পর্যন্ত শাসন করেছিলেন যখন তিনি সফররত চীনা অ্যাডমিরাল চেং হো-এর মুখোমুখি হন যার ফলে একটি যুদ্ধ হয়। চেং তাকে বন্দী করে চীনে নিয়ে যায়, এক বছর পরে তাকে দেশে ফিরিয়ে দেয়। যাইহোক, এই ঘটনার কারণে অপমান সহ্য করা হয়েছিল এবং কয়েক দশক ধরে পরিবারের অভ্যন্তরীণ কোন্দল এর রাজনৈতিক শক্তিকে ব্যাপকভাবে হ্রাস করেছিল।
সর্বপ্রধান নগরী
থাম্ব|প্রাইমেট শহরবিহীন দেশগুলি কোনও দেশের সর্বপ্রধান নগরী (Primate city, প্রাইমেট সিটি) বলতে এমন একটি নগরীকে বোঝায় যার আকার জনসংখ্যার বিচারে দেশটির দ্বিতীয় বৃহত্তম নগরীর দ্বিগুণেরও বেশি এবং অর্থনীতি, রাজনীতি, শিক্ষা, সংস্কৃতি, ইত্যাদি ক্ষেত্রে নগরীটি দেশের অন্য সব নগরের সাথে অনুপাতের তুলনায় অনেক বেশি প্রাধান্য বা আধিপত্য বিস্তার করে থাকে।
সর্বপ্রধান নগরীর সুবিধা হল এতে দেশের অর্থনৈতিক কর্মকাণ্ড পুঞ্জীভূত হয়। এতে পণ্য ও সেবার একটি বৃহৎ বাজারের সৃষ্টি হয়। জনসংখ্যা বেশি বলে উচ্চমানের পণ্য ও সেবার (যেমন শিক্ষা) চাহিদা থাকে। তথ্য ও ধারণার প্রবাহ অনেক বেশি থাকে। কেন্দ্রীভূত যোগাযোগ ও পরিবহন ব্যবস্থার সুবিধা পাওয়া যায়। এছাড়া আন্তর্জাতিক অঙ্গনেও সর্বপ্রধান নগরীটি প্রতিদ্বন্দ্বিতা করতে পারে ও বিদেশী বিনিয়োগ আকৃষ্ট করতে পারে।
সর্বপ্রধান নগরীর কিছু নেতিবাচক দিকও আছে। অসম বিনিয়োগের কারণে জাতীয় অর্থনৈতিক উন্নয়ন ব্যাহত হয়। সম্পদ ও ক্ষমতার বণ্টন অসম হয়। পরিবহন ব্যবস্থা সব অঞ্চলে সমান প্রবেশ্যতা দিতে পারে না। টেকসই পৌর উন্নয়ন সম্ভব হয় না। বস্তি ও পরিবেশগত সমস্যার সৃষ্টি হয়, যেগুলি সমাধানের জন্য জাতীয় অর্থনীতিতে চাপ পড়ে। সর্বপ্রধান নগরীতে কোনও বিপর্যয় ঘটলে সারা দেশে তার বিরূপ প্রভাব পড়ে। দেশের অন্যান্য অংশ থেকে মেধা, বিনিয়োগ ও শ্রম পাচার ঘটে।
বিঞ্জমুরি অনসূয়া দেবী
ভিনজামুরি আনসুয়া দেবী (১২ ই মে, ১৯২০ - মার্চ ২৩, ২০১৯) একজন তেলুগু গায়িকা, হারমোনিয়াম বাদক, সুরকার এবং গীতিকার ছিলেন।  তার গানের ধরনের বিশেষত্ব ছিল লোকগীতি এবং লোকসঙ্গীত।
প্রথম জীবন এবং পটভূমি
তিনি ছিলেন ভারতীয় মঞ্চ অভিনেতা, তেলুগু-সংস্কৃত পণ্ডিত এবং লেখক বিনজামুরি ভেঙ্কট লক্ষ্মী নরসিংহ রাওয়ের কন্যা। তেলুগু সংগীতশিল্পী বিনজমুরি সীতা দেবী ছিলেন তার বোন।
শাহীওয়াল গরু
শাহিওয়াল গরু হচ্ছে জেবু জাতের গরু যাদেরকে প্রধানত দুধের জন্য পালন করা হয়। পাকিস্তানের পাঞ্জাব প্রদেশের শাহিওয়াল জেলায় উৎপত্তি লাভ করে। জেবু জাতের গরুর মধ্যে শাহিওয়াল গরুই সব থেকে বেশি দুধ উৎপাদন করে।
স্থানীয় নাম
মুলতানী, মন্টোগোমারী
উৎ‌পত্তি
পাকিস্তানের পাঞ্জাবের মন্টোগোমারী জেলায় শাহীওয়াল জাতের গরুর আদি বাসস্থান ।
বিস্তার
উৎ‌পত্তি পাকিস্তানে হলেও বাংলাদেশ, ভারতসহ অনেক দেশে এ জাতটির বিস্তার রয়েছে।
বৈশিষ্ট্য
ধীর ও শান্ত প্রকৃতির, মোটাসোটা ভারী দেহ, ত্বক পাতলা ও শিথি। পা ছোট, শিং ছোট ও পুর, এজাতের গাভীর শিং নড়ে, মাথা চওড়া। ষাঁড়ের চূড়া অত্যধিক বড়। গলকম্বল বৃহদাকার যা ঝুলে থাকে, লেজ বেশ লম্বা, প্রায় মাটি ছুঁয়ে যায়, লেজের আগায় দর্শনীয় একগোছা কালো লোম থাকে। গাভীর ওলান বড়, চওড়া, নরম ও মেদহীন, বাটগুলো লম্বা, মোটা ও সমান আকৃতি বিশিষ্ট।
ওজন
ষাঁড়ের দৈহিক ওজন ৫০০ -৫২০ কেজি এবং গাভীর ২৫০ - ৪০০ কেজি পর্যন্ত হয়।
দুধ প্রদানের হার
শাহীওয়াল গাভী দুধ উৎ‌পাদনের জন্য একটি উৎ‌কৃষ্ট জাত । এ জাতের গাভী গ্রামীণ অবস্থায় পালনে ৩০০ দিনে প্রায় ২১৫০ লিটার দুধ দেয়। খামারে পালনকারী গাভী প্রায় ৪-৫ হাজার লিটার দুধ দিয়ে থাকে৷
বুলবুল ক্যান সিংগ
বুলবুল ক্যান সিংগ (বুলবুলে গান গাইতে পারে) আন্তর্জাতিক খ্যাতি সম্পন্ন পরিচালক রীমা দাস-এর তৃতীয় চলচ্চিত্র। এই চলচ্চিত্রটি তাঁর দ্বিতীয় চলচ্চিত্র ভিলেজ রকস্টার্স-এর মতো ২০১৮ সাল টরেন্টো আন্তর্জাতিক চলচ্চিত্র উৎসবে মুক্তি লাভ করেছিল। ছবিটি কয়েকটি জাতীয় এবং আন্তর্জাতিক চলচ্চিত্র উৎসবে প্রদর্শিত হওয়ার সাথে কয়েকটি পুরস্কার লাভ করতে সক্ষম হয়েছে। সম্প্রতি ছবিটি শ্রেষ্ঠ তিনি চলচ্চিত্র উৎসবের একটি বার্লিন চলচ্চিত্র উৎসবেও নির্বাচিত হয়েছে। ছায়াছবিটিতে কৈশোরের লিঙ্গ-পরিচয়ের সাথে মুখোমুখি এবং তার ফলে হওয়া সংঘাতকে দেখাতে চেষ্টা করা হয়েছে। ২০ সেপ্টেম্বর ২০১৯-এ আসামের চিত্রগৃহে ছবিটি মুক্তিলাভ করে।
কাহিনী
ছবিটির মূল কাহিনীটি বুলবুল এবং তার দুজন বন্ধু চুমু এবং বনিকে নিয়ে এগোয়। ১৫ বছরের বুলবুল তার সাথীদের সাথে খেলে সময় কাটায়। তারা ভবিষ্যতে বুলবুলকে একজন গায়িকা হিসাবে প্রতিষ্ঠা হতে দেখতে চায়। কিন্তু বুলবুলের গলা খুব মিহি হওয়ার জন্য স্কুলের গানের শিক্ষক তার থেকে সন্তুষ্ট হন না। সেই একইসময়ে বুলবুলের শ্রেণীর একজন ছেলে বুলবুলের প্রতি কবিতা লিখতে আরম্ভ করেন। তাঁদের মধ্যে প্রেমের অংকুরণ হয়। এবং অবশেষে বুলবুল নিজের জন্য গাইতে আরম্ভ করে।
পথ পত্রিকা
ডান|থাম্ব|310x310পিক্সেল| [[সান ফ্রান্সিস্কো|সান ফ্রান্সিসকোতে স্ট্রিট শিট পথ পত্রিকা বিক্রেতা ]] পথ পত্রিকা এমন এক ধরনের খবরের কাগজ বা ম্যাগাজিন, যা সাধারণত গৃহহীন বা দরিদ্র ব্যক্তিরা বিক্রি করেন এবং মূলত এই জনগোষ্ঠীর সহায়তার জন্য প্রকাশিত হয়। এ জাতীয় বেশিরভাগ সংবাদপত্র প্রাথমিকভাবে গৃহহীনতা ও দারিদ্র্যজনিত সমস্যা সম্পর্কিত খবর সরবরাহ করে এবং গৃহহীন সম্প্রদায়ের মধ্যে সামাজিক যোগাযোগকে শক্তিশালী করার চেষ্টা করে। পথ পত্রিকাগুলি এইসব ব্যক্তিদের কর্মসংস্থানের ব্যবস্থা করে এবং সম্প্রদায়ের মধ্যে তাদের আওয়াজ তুলে ধরতে সাহায্য করে। গৃহহীন ব্যক্তিরা এইসব পত্রিকা বিক্রি করার পাশাপাশি এইরকম অনেক পত্রিকা আংশিকভাবে রচনা এবং প্রকাশও করে থাকেন।
ইতিহাস
থাম্ব| প্রথম দিকের পথ পত্রিকা [[হোবো নিউজ|হোবো নিউজের প্রচ্ছদ ]]
ঐতিহাসিক ভিত্তি
১৯৮৯ সালে নিউ ইয়র্ক শহরের স্ট্রিট নিউজের প্রকাশনা দিয়ে আধুনিক পথ পত্রিকার যাত্রা শুরু হয়, এবং একই বছর সান ফ্রান্সিসকোতে স্ট্রিট শীট চালু হয়। দরিদ্র ও গৃহহীন লোকেদের উপার্জনের উপায় বের করতে এবং সামাজিক সমস্যার দিকে মনোযোগ আকর্ষণ করতে ১৯শ শতাব্দীর শেষের দিকে পত্রিকাগুলোর প্রকাশ শুরু হয়েছিল। সাংবাদিক পণ্ডিত নর্মা ফে গ্রিন ১৮৭৯ সালে লন্ডনের স্যালভেশন আর্মি দ্বারা প্রকাশিত ওয়ার ক্রাই  পত্রিকা সম্পর্কে উদ্ধৃতি দিয়ে এটিকে "ভিন্নমতাবলন্বী, গুপ্ত, বিকল্প প্রকাশনার" প্রাথমিক রূপ হিসেবে বর্ণনা করেন। দরিদ্র জীবনযাপনের প্রতি মানুষের দৃষ্টি আকর্ষণ করার জন্য ওয়ার ক্রাই পত্রিকাটি স্যালভেশন আর্মির অফিসার এবং শ্রমজীবী দরিদ্ররা বিক্রি করতেন। আধুনিক পত্রিকার আরেক পূর্বসূরী হলো সিনসিনাটি শহরের হোবো নিউজ, যা ১৯১৫ থেকে ১৯৩০ সাল পর্যন্ত চলেছিল এবং বিশিষ্ট শ্রমজীবী এবং সামাজিক কর্মী এবং বিশ্বের শিল্পকর্মীদের দ্বারা নির্বাচিত লেখার পাশাপাশি হোবো বা ভ্রমণরত ভিক্ষুকদের থেকে মৌখিক ইতিহাস, সৃজনশীল রচনা নিয়ে প্রকাশ করত। ১৯৭০ সালের আগে প্রকাশিত বেশিরভাগ পথ পত্রিকা, যেমন ক্যাথলিক ওয়ার্কার (১৯৩৩ সালে প্রতিষ্ঠিত ) ধর্মীয় সংগঠনের সাথে যুক্ত ছিল। ১৯শ শতাব্দীর শেষে এবং ২০শ শতাব্দীর গোড়ার দিকে শ্রমিকদের কাগজ এবং বিকল্প প্রচারমাধ্যমের অন্যান্য রূপের মত, প্রাথমিক পথ পত্রিকাগুলি প্রায়শই প্রতিষ্ঠা করা হত কারণ প্রতিষ্ঠাতারা বিশ্বাস করতেন যে, মূলধারার সংবাদগুলি সাধারণ মানুষের প্রাসঙ্গিক বিষয়গুলি প্রকাশ করে না।
আধুনিক পথ পত্রিকা
১৯৮০-এর দশকে মার্কিন যুক্তরাষ্ট্রে গৃহহীনতার মাত্রা বৃদ্ধি পেতে থাকে এবং একই সাথে মূলধারার গণমাধ্যমগুলি গৃহহীনদের যেভাবে চিত্রিত করছিল, তার ফলে গৃহহীনদের জন্য কাজ করা লোকদের মধ্যে অসন্তুষ্টি বৃদ্ধি পেতে থাকে। এসবের প্রতিক্রিয়া হিসেবে, ১৯৮০-এর দশকের শেষভাগে মার্কিন যুক্তরাষ্ট্রে আধুনিক পথ পত্রিকাগুলি প্রকাশিত হতে শুরু করে। সেই সময় অনেকগুলি সংবাদমাধ্যম গৃহহীন সমস্ত মানুষদের অপরাধী এবং মাদকসেবীরূপে চিত্রিত করে এবং উল্লেখ করে গৃহহীনতা সামাজিক বা রাজনৈতিক কারণে নয় বরঞ্চ অলসতার ফল। এই কারণে প্রথম পথ পত্রিকা তৈরির অনুপ্রেরণা ছিল বিদ্যমান গণমাধ্যমে গৃহহীনদের প্রতি নেতিবাচক প্রচারণাকে প্রতিহত করা।
নিউ ইয়র্ক শহরে ১৯৮৯ সালের শেষদিকে প্রতিষ্ঠিত স্ট্রিট নিউজকে প্রায়শই প্রথম আধুনিক পথ পত্রিকা হিসেবে উল্লেখ করা হয়। এটি প্রতিষ্ঠিত হওয়ার সময় ইতোমধ্যে কয়েকটি ছোট পত্রিকা প্রকাশিত হত, স্ট্রিট নিউজ এদের মধ্যে থেকে সর্বাধিক মনোযোগ আকর্ষণ করতে পেরেছিল এবং অন্যান্য অনেক কাগজের জন্য "অনুঘটক" হয়ে ওঠেছিল। ১৯৯০-এর দশকের গোড়ার দিকে আরও অনেক পথ পত্রিকা চালু হয়েছিল,  নিউইয়র্কের মনোযোগ আকর্ষক পত্রিকাগুলোকে তারা অনুপ্রেরণা হিসেবে নিয়েছিল, যেমন ১৯৯২ সালে প্রতিষ্ঠিত হয়েছিল বোস্টনের স্পেয়ার চেঞ্জ নিউজ। এই সময়ে প্রতি বছর গড়ে পাঁচটি নতুন পত্রিকার পত্তন হত।  গৃহহীন ব্যক্তিদের প্রতি দৃষ্টিভঙ্গি এবং নীতি পরিবর্তনের জন্য এবং ডেস্কটপ কম্পিউটার দ্বারা সহজে প্রকাশনা উভয়কেই এই বৃদ্ধির কারণ হিসেবে উল্লেখ করা হয়;  ১৯৮৯ সালের পরে, ৩০টিরও বেশি দেশে কমপক্ষে ১০০টি পথ পত্রিকা  চালু হয়। ২০০৮ সাল মোতাবেক, বিশ্বব্যাপী আনুমানিক ঐ সময় ৩২ মিলিয়ন মানুষ পথ পত্রিকাগুলো পড়তেন এবং ২,৫০,০০০ জন দরিদ্র, সুবিধাবঞ্চিত বা গৃহহীন ব্যক্তি এগুলো বিক্রি করতেন বা অবদান রাখতেন। বাম|থাম্ব| [[নেদারল্যান্ডস|নেদারল্যান্ডসের জুটারমিরে স্ট্র্যাটনিউজের একজন বিক্রেতা ]] পথ পত্রিকা বিশ্বব্যাপী অনেক প্রধান শহরে প্রকাশিত হতে শুরু করে, প্রধানত মার্কিন যুক্তরাষ্ট্র ও পশ্চিম ইউরোপে। এগুলো বিশেষত জার্মানি ও সুইডেনে অধিক ছড়িয়ে পড়ে, জার্মানিতে ১৯৯৯ সালে বাকী ইউরোপের তুলনায় বেশি পথ পত্রিকা ছিল, এবং সুইডেনে আলুমা, সিচুয়েশন সাথলেম এবং ফাকতুম পথ পত্রিকা ২০০৬ সালে সাংবাদিকতার জন্য সুইডিশ পাবলিসিস্টস অ্যাসোসিয়েশন পুরস্কার পেয়েছিল।  কানাডা, আফ্রিকা, দক্ষিণ আমেরিকা এবং এশিয়ার কয়েকটি শহরে পথ পত্রিকা প্রতিষ্ঠিত হয়েছে।  এমনকি মার্কিন যুক্তরাষ্ট্রের কিছু পথ পত্রিকা (যেমন শিকাগোর দ্বিভাষিক হস্তা কুয়ান্ডো ) ইংরেজি ব্যতীত অন্য ভাষায়ও প্রকাশিত হয়।
১৯৯০-এর দশকের মাঝামাঝি সময়ে, পথ পত্রিকা আন্দোলনকে শক্তিশালী করার জন্য কয়েকটি জোট প্রতিষ্ঠা পেয়েছিল। যেমন পথ পত্রিকাকে সমর্থন করতে এবং "নৈতিক মান বজায় রাখার" লক্ষ্যে ১৯৯৪ সালে ইন্টারন্যাশনাল নেটওয়ার্ক অফ স্ট্রিট পেপারস (আইএনএসপি) এবং ১৯৯৯ সালে নর্থ আমেরিকান স্ট্রিট নিউজপেপার অ্যাসোসিয়েশন (এনএএসএনএ) প্রতিষ্ঠিত হয়েছিল। বিশেষত, ১৯৯০-এর দশকে পথ পত্রিকা আন্দোলনের দিকে মূলধারার গণমাধ্যমের আরও বেশি মনোযোগ কাড়তে এবং বিভিন্ন দেশের পথ পত্রিকার প্রকাশক এবং কর্মীদের মধ্যে আন্তঃসংযোগ এবং পরস্পর যোগোযোগের জন্য নতুন পথ পত্রিকাগুলোকে সহায়তা করার জন্য "আইএনএসপি" প্রতিষ্ঠিত হয়েছিল। আইএনএসপি এবং এনএএসএনএ ২০০৬ সালে তাদের সংস্থান একত্র করার পক্ষে ভোট দেয়; তারা উভয়ে মিলে স্ট্রিট নিউজ সার্ভিস প্রতিষ্ঠা করে, যা এমন একটি প্রকল্প যেটি তাদের সদস্য পত্রিকাগুলোর নিবন্ধ সংগ্রহ করে এবং ইন্টারনেটে সংরক্ষণাগারভুক্ত করে। ইউরোপেও জাতীয় পথ পত্রিকা জোট গঠিত হয়েছে (ইতালিতে একটি জাতীয় জোট রয়েছে এবং নেদারল্যান্ডসে স্ট্র্যাটেমিডিয়া গ্রোয়েপ নেদেরলান্দ রয়েছে)।
বিবরণ
ডান|থাম্ব| [[শিকাগো|শিকাগোতে স্ট্রিটওয়াইসের একজন বিক্রেতা ]] বেশিরভাগ পথ পত্রিকারই তিনটি মূল উদ্দেশ্য রয়েছে:
পথ পত্রিকার বৈশিষ্ট্য হল এটি গৃহহীন বা প্রান্তিক বিক্রেতারা বিক্রি করে। যদিও অনেক পথ পত্রিকার লক্ষ্য থাকে সামাজিক সমস্যা নিয়ে প্রতিবেদন তৈরি করা এবং জনসাধারণকে গৃহহীনতা সম্পর্কে শিক্ষিত করা, তবে এই লক্ষ্যটি প্রায়শই গৌণ হয়ে যায়: কেননা অনেক মানুষ পথ পত্রিকা কেনে তবে পড়ার জন্য নয় বরং গৃহহীন বিক্রেতার প্রতি সমর্থন ও একাত্মতা প্রকাশের জন্য।
পথ পত্রিকার পাঠকদের সঠিক সংখ্যা অস্পষ্ট। ১৯৯৩ সালে শিকাগোর স্ট্রিটওয়াইস পত্রিকা কর্তৃক পরিচালিত একজোড়া সমীক্ষায় উঠে আসে যে, সেই সময়ের যারা পথ পত্রিকা পড়ত, তারা কলেজগামী শিক্ষিত শ্রেণি ছিল, এবং এদের অর্ধেকেরও বেশি ছিলেন মহিলা ও অর্ধেকেরও বেশি ছিলেন অবিবাহিত।
কার্যক্রম এবং ব্যবসা
বেশিরভাগ পথ পত্রিকা পরিচালিত হয় গৃহহীন বিক্রেতাদের কাছে খুচরা মূল্যের চেয়ে কম মূল্যে পত্রিকা বিক্রি করে (সাধারণত ১০% থেকে ৫০%-এর মধ্যে), তারপর বিক্রেতারা খুচরা মূল্যে কাগজটি ক্রেতাদের কাছে বিক্রি করে এবং এ থেকে প্রাপ্ত লভ্যাংশ তার নিজের কাছে রাখে।  বিক্রয়কৃত উপার্জন বিক্রেতাদের "নিজের পায়ে দাঁড়াতে" সহায়তা করে। বিক্রেতাদের প্রথমে কাগজ কেনার প্রয়োজন হয় এবং সেগুলো বিক্রি করে অর্থ উপার্জন করতে হয়, যা তাদের আর্থিক পরিচালনার দক্ষতা বিকাশে সহায়তা করে। বেশিরভাগ সংবাদপত্রের বিক্রেতাদের ব্যাজ বা ম্যাসেঞ্জার ব্যাগ দ্বারা শনাক্ত করা যায়। অনেক সংবাদপত্রের বিক্রেতাদের একটি আচরণবিধিতে স্বাক্ষর করার প্রয়োজন হয় অন্যথায় "তাদের এ কাজ দেয়া হয় না"।
মার্কিন যুক্তরাষ্ট্র এবং যুক্তরাজ্যের বেশিরভাগ পথ পত্রিকার বিক্রেতা হল গৃহহীন ব্যক্তিরা, তবে অন্যান্য বেশ কয়েকটি দেশে (বিশেষত ইউরোপে) পত্রিকাগুলি মূলত শরণার্থীদের দ্বারা বিক্রি হয়। তবুও, সমস্ত বিক্রেতারা গৃহহীন নয়; কারও কারও স্থিতিশীল আবাসন রয়েছে তবে তারা অন্য চাকরি করতে অক্ষম, অন্যদিকে অন্যরা গৃহহীন অবস্থায় থেকে পত্রিকা বিক্রির আয় দিয়ে আবাসন খুঁজে পেতে সক্ষমও হয়। সাধারণভাবে, বড় মার্কিন পথ পত্রিকাগুলির সম্ভাব্য বিক্রেতাদের গৃহহীনতা বা দারিদ্র্যের প্রমাণ দেখানোর জন্য প্রয়োজন হয় না এবং স্থিতিশীল আবাসন পাওয়ার পরে বিক্রেতাদের অবসরও নিতে হয় না। মার্কিন যুক্তরাষ্ট্রে, ২০০৮ সাল থেকে "নতুন অভাবী" সম্প্রতি গৃহহীন বা কেবলমাত্র অস্থায়ী আর্থিক অসুবিধায় পড়েছে এমন বিক্রেতাদের সংখ্যা বাড়ছে—যা কিনা ঐতিহ্যগতভাবে বিক্রেতা বাহিনীতে সংখ্যাগরিষ্ঠ "দীর্ঘস্থায়ী গৃহহীন" এমন ব্যক্তির বিপরীত। এই বিক্রেতারা প্রায়শই সুশিক্ষিত এবং তাদের বিস্তৃত কাজের অভিজ্ঞতা রয়েছে এবং ২০০৮-এর আর্থিক সংকটে তারা চাকরি হারিয়েছে।
পথ পত্রিকা বিভিন্ন উপায়ে যাত্রা শুরু করতে পারে। কিছু যেমন স্ট্রিট সেন্স, যা গৃহহীন বা পূর্বে গৃহহীন ব্যক্তিদের দ্বারা যাত্রা শুরু করেছিল, অন্যদিকে অনেকগুলি আরও পেশাদার উদ্যোগে শুরু যাত্রা শুরু করে। অনেকগুলি, বিশেষত যুক্তরাষ্ট্রে, স্থানীয় সরকার এবং দাতব্য সংস্থা থেকে সাহায্য পায়। বিভিন্ন জোট যেমন ইন্টারন্যাশনাল নেটওয়ার্ক অব স্ট্রিট পেপারস এবং নর্থ আমেরিকান স্ট্রিট নিউজপেপারস অ্যাসোসিয়েশন নতুন পথ পত্রিকার জন্য কর্মশালার আয়োজন করে এবং সহায়তা প্রদান করে। অনেক পত্রিকা নিম্ন স্তর থেকে শুরু হয়, প্রথমে স্বেচ্ছাসেবী হিসেবে শুরু করে এবং "নতুন হিসেবে গণমাধ্যম ব্যবসায় আসে" এবং ধীরে ধীরে বিকশিত হয় ও পেশাদারদের নিয়োগ করে। বেশিরভাগ পত্রিকার রাজস্ব আসে বিক্রি, দান এবং সরকারি অনুদান থেকে, আবার কোন কোনটির আয় আসে স্থানীয়ভাবে বিজ্ঞাপন থেকে। পথ পত্রিকার বিজ্ঞাপন গ্রহণ করা উচিত কিনা সে বিষয়ে পথ পত্রিকার প্রকাশক এবং সমর্থকদের মধ্যে কিছুটা মতপার্থক্য রয়েছে, কেউ কেউ যুক্তি দেন যে, বিজ্ঞাপন ব্যবহারিক এবং পত্রিকা চালাতে সহায়তা করে এবং অন্যরা দাবি করেন যে, কাগজে বিভিন্ন ধরনের বিজ্ঞাপন দেয়া অনুচিত।
পথ পত্রিকার জন্য নির্দিষ্ট ব্যবসার মডেলের বেশ তারতম্য লক্ষ্য করা যায়, কিছু পত্রিকা আছে বিক্রেতাদের দ্বারা পরিচালিত যারা গৃহহীনদের ক্ষমতায়নের উপর সর্বোচ্চ গুরুত্ব দেয়, আবার এমনও আছে যেগুলো অত্যন্ত পেশাদারদের দিয়ে লিখিত এবং বাণিজ্যিক সাপ্তাহিকী। কিছু পত্রিকা (বিশেষত ইউরোপে) স্বায়ত্তশাসিত ব্যবসা হিসেবে কাজ করে, অন্যরা বিদ্যমান সংস্থা বা প্রকল্পের অংশ হিসেবে কাজ করে। অনেক পত্রিকা রয়েছে যারা বেশ সফল হয়েছে, যেমন যুক্তরাজ্য ভিত্তিক দ্য বিগ ইস্যু, যা ২০০১ সালে এক সপ্তাহে প্রায় ৩,০০,০০০ কপি বিক্রি করেছিল এবং লাভের হিসাবে ১ মিলিয়ন ডলার সমমানের লাভ করেছিল, তবে অনেক কাগজের মাসে ৩,০০০ কপিও বিক্রি হয় না এবং প্রকাশকরা তা থেকে সামান্যই লাভ করতে পারে।
অন্তর্ভুক্ত এলাকার পরিধি
বেশিরভাগ পথ পত্রিকা গৃহহীনতা ও দারিদ্র্য সম্পর্কিত বিষয়গুলি নিয়ে প্রতিবেদন করে, কখনও কখনও কোন নীতির পরিবর্তন ও অন্যান্য ব্যবহারিক বিষয়ে তথ্যের একটি প্রধান উৎস হিসেবে কাজ করে যা গৃহহীনদের জন্য প্রাসঙ্গিক কিন্তু মূলধারার প্রচার মাধ্যমে পরিবেশন করা হয় না বিশিষ্ট নেতাকর্মী এবং সম্প্রদায় সংগঠকদের নিবন্ধ ছাড়াও স্বতন্ত্র পথ পত্রিকা বিক্রেতাদের প্রোফাইলসহ গৃহহীন ও দরিদ্রদের অবদান পত্রিকায় প্রকাশিত হয়।   উদাহরণস্বরূপ, ওয়াশিংটন, ডিসির স্ট্রিট সেন্সের প্রথম সংস্করণে বিশিষ্ট গৃহহীন সম্প্রদায়ের বিবরণ, একজন কংগ্রেসম্যানের সাক্ষাৎকার, একটি চাকরি নেওয়ার খরচ ও সুবিধা নিয়ে সম্পাদকীয়, গৃহহীনতা সম্পর্কিত কয়েকটি কবিতা, একটি "কীভাবে-করবেন" কলাম এবং একটি রেসিপি বিভাগ ছিল। ২০০৯ সালের লরেন্স, ক্যানসাস-ভিত্তিক চেঞ্জ অব হার্টের একটি সংস্করণে গৃহহীন শিবিরে সাম্প্রতিক বুলডোজার চালনার একটি প্রতিবেদন, গৃহহীনতা বিষয়ক একটি বইয়ের পর্যালোচনা, গৃহহীনদের সহায়তার জন্য পারিবারিক প্রতিশ্রুতি সংস্থার বিবরণ এবং সম্প্রদায়িক সংস্থার একটি তালিকা ইত্যাদি অন্তর্ভুক্ত ছিল; এই সংস্করণটির বেশিরভাগ লেখাই গৃহহীনদের লেখা ছিল। এই লেখার শৈলী প্রায়শই সহজ এবং পরিচ্ছন্ন; সমাজ বিজ্ঞানী কেভিন হাওলি পথ পত্রিকাগুলিকে "স্থানীয় বাকপটুতা" বলে বর্ণনা করেছেন।
হাওলির মতে, পথ পত্রিকাগুলি নাগরিক সাংবাদিকতার অনুরূপ, কেননা উভয়ই মূলধারার প্রচার মাধ্যমের অনুধাবন ত্রুটিগুলি নিয়ে প্রতিক্রিয়া জানায় এবং উভয়ই অ-পেশাদারদের জড়িত হতে উৎসাহিত করে। তবে উভয়ের মধ্যে একটি প্রধান পার্থক্য হল এই যে নাগরিক সাংবাদিকতা আন্দোলনে অগত্যা কোনও নির্দিষ্ট অবস্থানের পক্ষ নেয়ার প্রয়োজন হয় না, তবে পথ পত্রিকাগুলি খোলামেলাভাবে গৃহহীন ও দরিদ্রদের পক্ষে কাজ করে।
বেশিরভাগ পথ পত্রিকার বিপরীতে, যুক্তরাজ্য ভিত্তিক দ্য বিগ ইস্যু বেশিরভাগ সময় সেলিব্রিটি সংবাদ এবং সাক্ষাৎকার প্রকাশে মনোনিবেশ করে, গৃহহীনতা ও দারিদ্র্য নিয়ে তেমন প্রচার করে না। তবে এটি এখনও গৃহহীন বিক্রেতাদের দ্বারা বিক্রি হয় এবং গৃহহীন ব্যক্তিদের সহায়তা করার জন্য এর লভ্যাংশের বেশিরভাগ অর্থ গৃহহীন ব্যক্তি এবং ওকালতি সংস্থাগুলির পিছনে ব্যয় করে। তবে পত্রিকাটির বিষয়বস্তুর বেশিরভাগই পেশাদার কর্মীরা লিখেন এবং একটি বিস্তৃত পাঠকদের লক্ষ্য করে সেগুলি লেখা হয়। পেশাদার প্রকৃতি এবং উচ্চ-উৎপাদন মূল্যের কারণে পথ পত্রিকাগুলির ঠিক কীভাবে কাজ করা উচিত তা নিয়ে পেশাদার এবং তৃণমূল আদর্শের লোকদের মধ্যে চলমান বিতর্কে এটি প্রায় সমালোচনার লক্ষ্যবস্তুতে পরিণত হয়।
সামাজিক কল্যাণ
কিছু লোকের আয় ও কর্মসংস্থান প্রদান ছাড়াও, পথ পত্রিকাগুলির উদ্দেশ্য হল গৃহহীনদের দায়িত্ব এবং স্বাধীনতা প্রদান করা, পাশাপাশি একটি নিবিড় গৃহহীন সম্প্রদায় গঠন করা। অনেকে বিক্রেতাদেরকে অতিরিক্ত কর্মসূচীর প্রস্তাব দেয়, যেমন চাকুরির প্রশিক্ষণ, আবাসন স্থাপনের সহায়তা এবং অন্য কোন সেবাতে সুপারিশ করা। অন্যরা বৃহত্তর সামাজিক পরিষেবা সংস্থার কর্মসূচী হিসেবে কাজ করে—উদাহরণস্বরূপ, শিকাগোর স্ট্রিটওয়াইস "মাদক ও অ্যালকোহল চিকিৎসা, উচ্চ বিদ্যালয়ের সমতুল্য ক্লাশ, কর্মজীবন সম্পর্কিত পরামর্শ এবং স্থায়ী আবাসন" ইত্যাদি প্রদানকারীদের কাছে বিক্রেতাদের জন্য সুপারিশ করতে পারে। বেশিরভাগ লোক গৃহহীনতা ও দারিদ্র্য সম্পর্কিত সংগঠনের সাথে জড়িত ও সমর্থনদানকারী এবং অনেকে স্থানীয় গৃহহীন সম্প্রদায়ের "পর্যবেক্ষক" হিসেবে কাজ করে। হাওলি পথ পত্রিকাকে "গৃহহীন, বেকার, শ্রমজীবী দরিদ্র, আশ্রয় ব্যবস্থাপক, স্বাস্থ্যসেবা কর্মী, সম্প্রদায় সংগঠক এবং যারা তাদের পক্ষে কাজ করে তাদের মধ্যকার বিদ্যমান আনুষ্ঠানিক এবং অনানুষ্ঠানিক সম্পর্ককে সুসংহত করার একটি মাধ্যম" হিসাবে বর্ণনা করেছেন।
চ্যালেঞ্জ এবং সমালোচনা
থাম্ব| ২০০৫ সালে, [[সিয়াটল|সিয়াটলের রিয়েল চেঞ্জ পথ পত্রিকা তার চেহারা পাল্টে নতুন নকশায় এবং সাপ্তাহিকভাবে প্রকাশিত হতে শুরু করে, যাতে একে "দাতব্য ক্রয়" হিসাবে দেখা না যায়। ]] পথ পত্রিকার প্রারম্ভিক দিনগুলিতে, প্রতারিত হবে ভেবে লোকজন প্রায়শই গৃহহীন বিক্রেতাদের কাছ থেকে পত্রিকা কিনতে অনিচ্ছুক ছিল। উপরন্তু, অনেক পত্রিকা ভালো বিক্রি হত না কারণ তাদের লিখন এবং প্রকাশনাকে অ-পেশাদার এবং অনুপযুক্ত বলে মনে করা হত। প্রকাশিত বিষয়গুলিকে কখনও কখনও সংবাদের অযোগ্য সামগ্রী হিসেবে দেখা হত এবং সাধারণ জনগণ বা গৃহহীন সম্প্রদায়ের জন্য তা সামান্য প্রাসঙ্গিক হিসেবে ভাবা হত। মন্ট্রিয়ল এবং সান ফ্রান্সিসকোর বিভিন্ন সংস্থা গৃহহীন অবদানকারীদের নিয়ে লেখা ও সাংবাদিকতা বিষয়ক কর্মশালার আয়োজন করে এই সমালোচনার জবাব দেয়। স্ট্রিটওয়াইজের মতো পত্রিকাগুলিকে অতীতে "ভয়ানক" বলে সমালোচনা করা হয়েছে, কেননা এর বিক্রেতারা খুব বিরক্তিকর ছিল এবং জোরে চিৎকার করত। কিছু সংবাদপত্র ভাল বিক্রি হলেও ব্যাপকভাবে পঠিত হত না, কারণ অনেকেই পত্রিকা কিনত বিক্রেতাকে অনুদান দেবার জন্য, ও পত্রিকাটি কিনে ফেলে রাখেত। হাওলি পড়ার এই দ্বিধা বা অনিচ্ছাকে "সমবেদনার অবসাদ" হিসেবে বর্ণনা করেছেন। অন্যদিকে, কাগজগুলির মধ্যে যেগুলি ভালো বিক্রি হত এবং ব্যাপকভাবে পড়া হত, যেমন দ্য বিগ ইস্যু, সেগুলিকেও খুব বেশি "মূলধারার" বা বাণিজ্যিক বলে সমালোচনা করা হত।
পথ পত্রিকাগুলির একাধিক সমস্যার মধ্যে আরও অন্তর্ভুক্ত রয়েছে: "ক্ষণস্থায়ী" বা উচ্চহারে অবিশ্বস্ত কর্মী পরিবর্তন, পর্যাপ্ত অর্থের অভাব,   স্থানীয় অর্থায়নে যে পত্রিকা সরবরাহ করা হয় তাতে সাংবাদিকদের স্বাধীনতার অভাব, সরকার এবং জনসাধারণের মধ্যে গৃহহীনতা বিষয়ে আগ্রহের অভাব ইত্যাদি। উদাহরণস্বরূপ, সাংবাদিকতার অধ্যাপক জিম কানিংহ্যাম ক্যালগরির ক্যালগ্রি স্ট্রিট টক বিক্রি করার ক্ষেত্রে যে সমস্যাগুলি লক্ষ্য করেছেন তার কারণ হিসেবে উল্লেখ করেছেন যে, বেশিরভাগ মধ্যবিত্ত, রক্ষণশীল জনগোষ্ঠী "গৃহহীনতার কারণগুলির প্রতি যথেষ্ট সংবেদনশীল নয়"। অনেক সময় গৃহহীনতা বিরোধী আইন প্রায়শই পথ পত্রিকা এবং এর বিক্রেতাদের লক্ষ্য করে করা হয়; উদাহরণস্বরূপ, নিউ ইয়র্ক শহর এবং ক্লিভল্যান্ডের আইনের কারণে বিক্রেতারা গণপরিবহন বা অন্যান্য উচ্চ ট্রাফিক এলাকায় পত্রিকা বিক্রি করতে পারে না, যা স্ট্রিট নিউজ এবং হোমলেস গ্রেপভাইন-এর মত পত্রিকাগুলির উপার্জনে অসুবিধার সৃষ্টি করেছে।
ভিন্নমত পোষন
বিশ্বের সর্বাধিক প্রচারিত পথ পত্রিকা দ্য বিগ ইস্যুর বিতর্কটি, এই দুই রকম চিন্তাভাবনার একটি ভাল উদাহরণ। দ্য বিগ ইস্যু হল তারকাদের খবরে ঠাসা অনেকটা ট্যাবলয়েডের মত পত্রিকা; এটি গৃহহীনদের দ্বারা বিক্রি হয় এবং ভালো মুনাফা অর্জন করে যা পরে গৃহহীনদের উপকারে ব্যয় করা হয়, তবে পত্রিকার বিষয়বস্তু গৃহহীনদের দ্বারা লিখিত নয় এবং গৃহহীনদের সাথে সম্পর্কিত সামাজিক সমস্যাগুলি খুব কমই এতে লেখা হয়। ১৯৯০-এর দশকের শেষদিকে যখন লন্ডন ভিত্তিক পথ পত্রিকাগুলি মার্কিন যুক্তরাষ্ট্রের বাজারে প্রবেশ করার পরিকল্পনা শুরু করে, তখন অনেক মার্কিন পথ পত্রিকার প্রকাশক রক্ষণাত্মক প্রতিক্রিয়া ব্যক্ত করে বলেছিলেন যে, তারা পেশাগতভাবে তৈরি দ্য বিগ ইস্যুর উৎপাদন মূল্য এবং মূলধারার আবেদনের সাথে প্রতিযোগিতা করে টিকতে পারবে না  ও দ্য বিগ ইস্যু গৃহহীনদের কন্ঠস্বর হতে যথেষ্ট কাজ করেনি। দ্য বিগ ইস্যু নিয়ে ঐ বিতর্কে যা উঠে এসেছিল সেই বিরোধটি এখনো বাণিজ্যিক, পেশাদার পত্রিকা এবং তৃণমূল পত্রিকাগুলির মধ্যে চলমান রয়েছে,  একদিকে দ্য বিগ ইস্যুর মত পত্রিকাগুলি মূলধারার সংবাদপত্র এবং ম্যাগাজিনকে অনুকরণ করে বড় মুনাফা অর্জনের করে গৃহহীন ইস্যুতে বিনিয়োগ করছে এবং অন্যদিকে অন্যরা অর্থ উপার্জন করে এমন বিষয়বস্তুর বদলে রাজনৈতিক এবং সামাজিক বিষয়ের উপর মনোযোগ প্রদান করছে। কিছু পথ পত্রিকার সমর্থকরা বিশ্বাস করেন যে, পত্রিকাগুলির প্রাথমিক লক্ষ্য হওয়া উচিত গৃহহীন ব্যক্তিদের কণ্ঠস্বর হওয়া এবং মূলধারার গণমাধ্যমের প্রতিবেদনের "শূন্যতা পূরণ" করা। অন্যরা বিশ্বাস করে যে গৃহহীন ব্যক্তিদের চাকুরি এবং আয়ের ব্যবস্থা করা উচিত।